|  |
| --- |
| **PRIOPĆENJE** |

**Finale srednjoškolskog natjecanja Slagalica održano u Ini**

* **Nagradni fond u vrijednosti od 45 tisuća kuna**
* **Srednjoškolci za INA-u osmišljavali gorivo budućnosti**

**Zagreb, 18. svibnja 2015.- Kao Zlatni partner projekta, INA je u petak, 15. svibnja, bila domaćin finala srednjoškolskog *case study* natjecanja „Slagalica“ koje drugu godinu zaredom organizira portal za srednjoškolce** [Srednja.hr.](http://srednja.hr/) **U sklopu INA-inog slučaja, natjecatelji su imali zadatak** [osmisliti gorivo budućnosti](http://www.srednja.hr/Slagalica/Vijesti/Slagalica-INA-trazi-pomoc-oko-osmisljavanja-goriva-buducnosti); **predložiti koju sirovinu bi koristili za dobivanje takvog goriva, analizirati prednosti i nedostatke uvođenja novog goriva na tržište, osmisliti letak za promociju te riješiti matematički zadatak.**

Pozdravljajući okupljene finaliste direktorica Ininog Sektora upravljanja ljudskim resursima, Vladimira Senčar Perkov, izjavila je: *„Kao zlatnom partneru i domaćinu ovogodišnjeg natjecanja, u INA-i nam iznimno drago vidjeti kako se u usporedbi s prošlogodišnjim natjecanjem, konkurencija za finale udvostručila, dok se u projekt uključilo gotovo 30 škola diljem Hrvatske. Ovaj podatak nam govori kako su srednjoškolci otvoreni za zanimljive suradnje s kompanijama u našoj zemlji i kako su zainteresirani da pridonesu svoje ideje i kreativnost poticajnim projektima“.*

**Prvo mjesto** u rješavanju INA-inog zadatka i nagradu u iznosu od 4 tisuće kuna odnijela je Nikolina Petrović iz Srednje škole Tina Ujevića iz Kutine.

Projekt „Slagalica“ je jedino case study natjecanje u Hrvatskoj namijenjeno srednjoškolcima, a ukupni nagradni fond iznosi 45.000 kuna, od čega je 10.000 kuna rezervirano za nagrade srednjoškolskim profesorima. Partneri ovogodišnjeg natjecanja, uz INA-u, bili su i HTC Hrvatska, Zagrebačka škola ekonomije i menadžmenta, Hrvatski ured za osiguranje i Collegium putovanja.

**Pobjednici natjecanja:**

**INA d.d. -** [**Osmislite gorivo budućnosti**](http://www.srednja.hr/Slagalica/Vijesti/Slagalica-INA-trazi-pomoc-oko-osmisljavanja-goriva-buducnosti)

* Nikolina Petrović - Srednja škola Tina Ujevića u Kutini

**HTC Hrvatska – S**[**tvori priču za HTC uređaje**](http://www.srednja.hr/Slagalica/Vijesti/Slagalica-Stvori-pricu-za-HTC-uredaje#ad-image-0)

* Ivona Gudelj - Srednja škola Tina Ujevića u Kutini

**Zagrebačka škola ekonomije i menadžmenta –** [**Kako privući najbolje studente na ZŠEM?**](http://www.srednja.hr/Slagalica/Vijesti/Slagalica-Kako-privuci-najbolje-studente-na-ZSEM)

* Daniel Šembrek - Mentorica Beroš Jelena - II. Ekonomska škola Zagreb

**Hrvatski ured za osiguranje -** [**Video natječaj pametno je biti osiguran**](http://www.srednja.hr/Slagalica/Vijesti/Slagalica-Predstavite-Apsolventsko-putovanje-2015-od-Collegiuma) - 3.a razred Ekonomske i trgovačke škole Čakovec - mentorica Genc Maja

**Collegium putovanja -** [**Predstavite Apsolventsko putovanje 2015**](http://www.srednja.hr/Slagalica/Vijesti/Slagalica-Predstavite-Apsolventsko-putovanje-2015-od-Collegiuma)

* Josip Halužan i Antonio Demirović - Mentor Čizmadija Igor - I. Ekonomska škola Zagreb

**O INA Grupi**

INA Grupa ima vodeću ulogu u naftnom poslovanju u Hrvatskoj te značajnu ulogu u regiji u istraživanju i proizvodnji nafte i plina, preradi nafte te distribuciji nafte i naftnih derivata. INA Grupu čini više ovisnih društava u potpunom ili djelomičnom vlasništvu INA d.d. Sjedište Grupe nalazi se u Zagrebu, Hrvatska. U području istraživanja i proizvodnje nafte i plina, INA danas posluje, osim u Hrvatskoj, u Angoli i Egiptu. Prerada nafte odvija se u Ininim rafinerijama nafte; RN Rijeka i RN Sisak, dok se regionalna maloprodajna mreža sastoji od 442 benzinskih postaja u Hrvatskoj i u susjednim zemljama.

**PR**

Avenija Većeslava Holjevca 10, Zagreb

Tel: 01 6450 552|Fax: 01 6452 406| @: [pr@ina.hr](mailto:pr@ina.hr)